
[bookmark: _GoBack]Prípravok na ochranu rastlín pre profesionálnych používateľov
MINSTREL

Selektívny postrekový postemergentný herbicíd vo forme emulzného koncentrátu pre riedenie vodou (EC) na ničenie dvojklíčnolistových burín v obilninách bez podsevu, kukurici, na lúkach a pasienkoch.
 
ÚČINNÁ LÁTKA
	Fluroxypyr
	200 g/l 
(20,6 % hm)
	t.j.  vo forme Fluroxypyr-meptyl v obsahu 288 g/l (29,7 % hm)

	
	
	


Látky nebezpečné pre zdravie, ktoré prispievajú ku klasifikácii prípravku:
fluroxypyr CAS No.: 69377-81-7

OZNAČENIE PRÍPRAVKU

	GHS07
	GHS08
	GHS09



Nebezpečenstvo
	H226
H304
H315
H317
	Horľavá kvapalina a pary.
Môže byť smrteľný po požití a vniknutí do dýchacích ciest.
Dráždi kožu.
Môže vyvolať alergickú kožnú reakciu.

	H319
	Spôsobuje vážne podráždenie očí.

	H335
H336
H411
	Môže spôsobiť podráždenie dýchacích ciest.
Môže spôsobiť ospalosť alebo závraty.
Toxický pre vodné organizmy, s dlhodobými účinkami.

	P102
P261
	Uchovávajte mimo dosahu detí.
Zabráňte vdychovaniu prachu/dymu/plynu/hmly/pár/aerosólov.

	P270
P273
	Pri používaní výrobku nejedzte, nepite ani nefajčite.
Zabráňte uvoľneniu do životného prostredia.

	P280
	Noste ochranné rukavice/ochranný odev/ochranné okuliare/ochranu tváre.

	P391
	Zozbierajte uniknutý produkt.

	P301+P310
	PO POŽITÍ: Okamžite volajte NÁRODNÉ TOXIKOLOGICKÉ INFORMAČNÉ CENTRUM.

	P331
	Nevyvolávajte zvracanie.

	P305+P351+P338
	Po ZASIAHNUTÍ OČÍ: Niekoľko minút ich opatrne vyplachujte vodou. Ak používate kontaktné šošovky a ak je to možné, odstráňte ich. Pokračujte vo vyplachovaní.

	P501
	Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov, v súlade s platným zákonom o odpadoch.

	EUH401
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.



SP1	Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek).
SPe3	Z dôvodu ochrany vodných organizmov udržiavajte medzi ošetrovanou plochou a povrchovými vodnými plochami ochranný pás zeme v dĺžke 5 m.
SPe3	Z dôvodu ochrany necielených rastlín udržiavajte medzi ošetrovanou plochou a neobhospodarovanou zónou ochranný pás zeme v dĺžke 10 m a 5 m pri 50 %, 75 % a 90 % redukcii úletu.

Z4	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo2	Pre ryby a ostatné vodné organizmy jedovatý.
V3	Riziko prípravku je prijateľné pre dážďovky a iné pôdne makroorganizmy.
Vč3	Prípravok pre včely s prijateľným rizikom pri dodržaní predpísanej dávky alebo koncentrácie.
Prípravok je pre populácie Typhlodromus pyri a Aphidius rhopalosiphi s prijateľným rizikom pri dodržaní predpísanej dávky alebo koncentrácie a dodržaní návodu na použitie.

Zákaz používania prípravku v 1. ochrannom pásme zdrojov pitných vôd!
V ochrannom pásme povrchových vôd II. stupňa sa použitie prípravku obmedzuje nasledovne: Prípravok sa môže použiť v ochrannom pásme 2. stupňa vodárenského zdroja povrchových vôd, ak je dodržaná neošetrená zóna v šírke minimálne dvojnásobku šírky koryta toku alebo 50 m široký neošetrený pás smerom k vodnému toku a 10 m smerom k najbližšiemu odvodňovaciemu kanálu.
Prípravok sa nemôže použiť v ochrannom pásme 2. stupňa vodárenského zdroja povrchových vôd na svahovitých pozemkoch nad 7º, kde je riziko splavovania prípravku do povrchových vôd, t.j. ak sú očakávané dažďové zrážky v priebehu 24 hodín.
Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode.
Uložte mimo dosahu zvierat.
Neaplikujte v blízkosti hladín tečúcich a stojatých vôd! Dodržujte ochrannú zónu!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI.

	Výrobca:
	UPL Europe Ltd.
1st Floor, The Centre, Birchwood Park, Warrington WA3 6YN Spojené kráľovstvo Veľkej Británie a Severného Írska

	
	

	
Držiteľ autorizácie:
	
UPL Holdings Coöperatief U.A.
Claudius Prinsenlaan 144 A, Blok A
4818 CP Breda
Holandské kráľovstvo

	

	Číslo autorizácie ÚKSÚP:

	20-00938-AU

	Dátum výroby:
	uvedené na obale

	Číslo výrobnej šarže:
	uvedené na obale

	
	

	Balenie:
	1 l a 5 l PET alebo HDPE alebo HDPE/PA fľaša

	
	


  ® je ochranná známka firmy UPL Holdings Coöperatief U.A.

PÔSOBENIE PRÍPRAVKU
Účinná látka fluroxypyr patrí do skupiny herbicídov na báze syntetického auxínu. Absorbovaná je listami a nemá pôdnu reziduálnu účinnosť na vzchádzajúce buriny. Najvyššia účinnosť je pri postreku na mladé neprerastené buriny v aktívnom raste. Buriny krátko po postreku zastavujú rast, neskôr dochádza k deformácii listov a stoniek burín a k farebným zmenám - typické auxínové škvrny. Buriny hynú približne za 10-21 dní po aplikácií. Neošetrujte plodiny stresované suchom, mrazom, chorobami a inými pesticídmi.

Spektrum herbicídnej účinnosti:
v dávke 1,0 l: 
Citlivé buriny: lipkavec obyčajný, hluchavky, pohánkovec ovíjavý, konopnica napuchnutá, hviezdica prostredná, ľuľok čierny.
Odolné buriny: veroniky, fialky, výmrv repky, maky, trváce dvojklíčnolistové buriny (napr. pichliač, praslička) a trávy.

v dávke 2,0 l:
Citlivé buriny: štiavec tupolistý a štiavec kučeravý.

NÁVOD NA POUŽITIE
	Plodina
	Účel použitia
	Dávka/ha
	Ochranná doba 
	Poznámka

	pšenica ozimná, jačmeň ozimný, raž ozimná, tritikale
	lipkavec, jednoročné dvojklíčnolistové buriny 
	1,0 l

	AT

	


	pšenica jarná, jačmeň jarný, ovos
	lipkavec, jednoročné dvojklíčnolistové buriny
	0,75 l
	AT
	

	kukurica
	lipkavec, dvojklíčnolistové buriny
	1,0 l
	AT
	 (na siláž)

	lúky a pasienky
	jednoročné dvojklíčnolistové buriny
	0,75 l
	AT
	novozaložené

	lúky a pasienky
	jednoročné dvojklíčnolistové buriny, štiavce
	2,0 l
	AT
	TTP


AT – ochranná doba je daná odstupom medzi termínom aplikácie a zberom
POKYNY PRE APLIKÁCIU
Dávka vody: 200-400 l/ha
Maximálny počet aplikácií: 1× za vegetáciu.

Ďalšie kultivačné zásahy robte najskôr 7 dní po aplikácií prípravku MINSTREL. Neaplikujte na podsevy ďateliny a strukovín; v prípade trávnych porastov aplikujte prípravok MINSTREL len po dobrom zakorenení tráv.

Pšenica ozimná, jačmeň ozimný: aplikujte od druhého listu do fázy vyvinutého zástavnicového listu (BBCH 12-39).
Raž, tritikale: aplikujte od druhého listu do fázy objavenia sa 1. kolienka (BBCH 12-31); pri aplikácií v tritikale nepoužívajte tank-mix kombinácie s inými herbicídmi.
Jačmeň jarný, pšenica jarná: aplikujte od druhého listu do fázy vyvinutého zástavnicového listu (BBCH 12-39).
Ovos: aplikujte od druhého listu do fázy objavenia sa 1. kolienka (BBCH 12-31).
Kukurica na siláž: aplikujte od 3. listu do 6. listu (BBCH 13-16), max. do výšky kukurice 20 cm. Neaplikujte prípravok mimo odporúčaný termín ošetrenia.
Lúky a pasienky: na novozaložené trávne porasty použite dávku 0,75 l.ha-1 na začiatku jesene v dobe odnožovania.
Lúky a pasienky (trvalý trávny porast): v ďalších rokoch aplikujte na jar pri výške trávneho porastu cca 10-15cm, 14-21 dní po kosení a po obnove listovej plochy burín. Pri silnom zaburinení použite min. 300 l.ha-1 postrekovej kvapaliny pre zabezpečenie dobrého pokrytia. V prípade cielenej aplikácie použite 30 ml prípravku MINSTREL na 10 l vody, avšak maximálna dávka na hektár nesmie prekročiť zaregistrované dávky. Neaplikujte na trávne porasty s vysokým zastúpením ďateliny a strukovín! 

Prípravok MINSTREL odporúčame aplikovať pri teplotách do +25°C a pri nižšej intenzite slnečného svitu. Prípravok aplikujte jemnými kvapkami, aby sa čo najväčšie množstvo postrekovej kvapaliny zachytilo na listoch burín. Ošetrujte len zdravé, mechanicky nepoškodené porasty, za bezvetria a v dobe, keď sa v nasledujúcich šiestich hodinách neočakáva dážď. 

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Dodržaním metodických pokynov pri aplikácii prípravku MINSTREL nedochádza u registrovaných plodín k prejavom fytotoxicity a nebola zistená ani odrodová citlivosť na tento prípravok.

OPATRENIA PROTI VZNIKU REZISTENCIE 
Účinná látka fluroxypyr patrí do chemickej skupiny pyridinkarboxylových kyselín (skupina O podľa HRAC). Zatiaľ nebola zaznamenaná rezistencia burín voči prípravku MINSTREL. Je vhodné ako antirezistentnú stratégiu voliť striedanie účinných látok, dodržiavanie odporúčaných dávok a striedanie plodín.

VPLYV NA ÚRODU
Prípravok nemá negatívny vplyv na množstvo alebo kvalitu úrody ošetrovaných rastlín a ani na proces ich spracovania alebo kvalitu spracovaných výrobkov, ak je používaný v súlade s pokynmi na schválenej etikete a plodina netrpí nedostatkom výživy či inými stresovými faktormi.

VPLYV NA NÁSLEDNÉ, NÁHRADNÉ A SUSEDIACE PLODINY
Po aplikácii prípravku MINSTREL nie je možné vysievať alebo vysádzať ako následné plodiny koreňovú a hľuzovú zeleninu. Po aplikácii prípravku MINSTREL v dávke 0,75 l je možné vysievať následné plodiny bez obmedzenia. Po aplikácii prípravku MINSTREL v dávke 2,0 l nemôžu byť vysievané ako následné plodiny ďatelina a strukoviny, môžu byť vysievané len s odstupom 12 mesiacov. V prípade, že dôjde k predčasnej likvidácii plodiny ošetrenej prípravkom MINSTREL, je možné zasiať jarné obilniny, repku jarnú, kukuricu, cibuľu a mak siaty. Plodiny môžu byť zasiate s odstupom 5 týždňov od aplikácie. Postrek nesmie zasiahnuť susedné kultúry!

VPLYV NA UŽITOČNÉ A INÉ NECIEĽOVÉ ORGANIZMY
Riziko vyplývajúce z použitia prípravku pri dodržaní predpísanej dávky alebo koncentrácie je prijateľné. 

PRÍPRAVA POSTREKOVEJ KVAPALINY A ZNEŠKODNENIE OBALOV
Prípravok v obale najskôr riadne homogenizujte pretrepaním alebo premiešaním. Odmerané množstvo prípravku vlejte za stáleho miešania do nádrže postrekovača naplnenej do polovice vodou a doplňte na požadovaný objem. Prázdny obal z tohto prípravku vypláchnite vodou, a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vylejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete.
Pri príprave zmesí je zakázané miešať koncentráty, prípravky vlievajte do nádrže oddelene. Najskôr rozpustite práškové prípravky, až potom vlejte tekuté. Vždy kontrolujte fyzikálnu kompatibilitu tankmixov v menšej nádobe pri správnom nariedení. Kontrolujte možnosť vzniku zrazenín v tejto vzorke po 10 min odstátia.
Zákaz opätovného použitia obalu na akékoľvek iné účely!

ČISTENIE APLIKAČNÉHO ZARIADENIA
Z dôvodu ochrany iných ako postrekovačom ošetrovaných plodín, musia byť všetky zvyšky prípravku z miešacích nádrží a postrekovača ihneď po ukončení postreku odstránené podľa nasledovného postupu:
1) Úplne vystriekajte postrekovú kvapalinu na ošetrovanom pozemku.
2) Postrekovacie zariadenie vyčistite hneď po ukončení postreku.
3) Vyčistite filtre na sacej a tlakovej časti postrekovača a tryskové filtre.
4) Preplachovú vodu nalejte do nádrže postrekovača. Naplňte nádrž postrekovača vodou na 10% objemu nádrže a dôkladne premiešajte a výplachovú kvapalinu vystriekajte na ošetrovanom pozemku. V prípade použitia čistiacich prostriedkov postupujte podľa návodu na ich použitie. Ešte raz zopakujte postup v tomto bode.
5) Trysky a sitká vyčistite samostatne.

BEZPEČNOSTNÉ OPATRENIA
Pred použitím prípravku si dôkladne prečítajte návod na použitie! Pri príprave postreku používajte ochranný pracovný odev, zásteru z pogumovaného textilu, rukavice odolné voči chemikáliám, ochranný štít na tvár alebo ochranné okuliare, respirátor a gumovú obuv. Pri aplikácii používajte ochranný pracovný odev, rukavice odolné voči chemikáliám, ochranný štít na tvár alebo ochranné okuliare, respirátor a gumovú obuv. Počas práce a po nej, až do vyzlečenia pracovného obleku a umytia tváre a rúk teplou vodou a mydlom, nejedzte, nepite a nefajčite. Postrekujte len za bezvetria alebo pri miernom vánku a v tom prípade v smere po vetre od pracujúcich. 
Dôležité upozornenie
Pri zásahu proti požiaru použite izolačné dýchacie prístroje, pretože pri horení môže dochádzať k vzniku toxických splodín.

PRVÁ POMOC
	Všeobecné pokyny: 
	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.

	Po nadýchaní: 
	Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť.

	Pri zasiahnutí pokožky: 
	Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom. Pokožku potom dobre opláchnite. Pri väčšej kontaminácii pokožky sa osprchujte. 

	Pri zasiahnutí očí: 
	Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.

	Pri náhodnom požití: 
	Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie.



Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 5477 4166. 

SKLADOVANIE
Prípravok skladujte v uzavretých, originálnych obaloch, v uzamknutých, suchých, čistých a dobre vetrateľných skladoch, pri teplotách +5 až +30C oddelene od potravín, nápojov, krmív, hnojív, dezinfekčných prostriedkov, horľavín a obalov od týchto látok. Chráňte pred mrazom a priamym slnečným svetlom. Doba skladovateľnosti v originálnych neporušených obaloch je 2 roky od dátumu výroby.

ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad.
Technologický zvyšok postrekovej kvapaliny po zriedení vystriekajte na neošetrenej ploche, nesmie však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

